Public procurement notice: Contract Notice
Published: 2024-04-25
Buyer: Danmarks Nationalbank
Country: DK
Region: DK011
Contract type: Services
Procedure: Negotiated with prior call for competition
CPV classification: 79713000: Guard services
Estimated value: 37200000 DKK
Submission deadline: 2024-06-04
Award criteria: price, quality

Technical requirements: Anskaffelsen er omfattet af bilag XIV til udbudsdirektivet, og udbuddet gennemføres derfor efter udbudslovens afsnit III §§ 186 – 190 (light-regimet) angående offentlige kontrakter vedrørende sociale og andre specifikke tjenesteydelser.

Udbudsproceduren er opdelt i (1) en tilbudsfase og (2) en tildelingsfase.
Tildeling af kontrakten vil ske til den tilbudsgiver, som afgiver tilbuddet med det bedste forhold mellem pris og kvalitet, jf. udbudsbetingelserne.
Nationalbanken er Danmarks centralbank. Vores tre overordnede formål er at sørge for stabile priser, sikre og effektive betalinger samt stabilitet i det finansielle system. Igennem de tre arbejdsområder bidrager vi til at sikre Danmark en robust økonomi. Vi arbejder i en kontorbygning på Langelinie Allé i København, mens vores bygning i Havnegade bliver renoveret. Der opbevares ikke kontanter eller tilsvarende i bygningen. 
Nationalbankens eksisterende kontrakt om levering af vagtydelser udløber med udgangen af året, og nærværende kontrakt skal sikre fortsatte vagtydelser i en årrække fremover. Nationalbanken lægger særligt vægt på at der etableres et godt samarbejde med den kommende leverandør, og at dennes medarbejdere er glade for Nationalbanken som arbejdsplads. Udbuddet har derfor fokus på fastholdelse af de vagter, der skal udføre vagtydelserne. I den forbindelse understreges, at lov om virksomhedsoverdragelse finder anvendelse og at der pt. er 8 medarbejdere fra eksisterende vagtvirksomhed, der er omfattet. 
Kontrakten indeholder krav om levering af sædvanlige vagtydelser, som fast vagt/sikkerhedsreceptionister samt alarmpatruljekørsel.
Der skal i mindre omfang leveres vagtydelse på følgende lokationer: 
1. Symbion, Fruebjergvej 3, 2100 København Ø
2. Havnegade 5, 2100 København Ø
3. Nyhavn 18, 1051 København K
Det er en forudsætning for deltagelse i udbudsprocessen at tilbudsgiver er autoriseret til at udøve vagtvirksomhed i henhold til bekendtgørelse af lov om vagtvirksomhed, nr. 112 af 11. januar 2016.
Tilbudsgiver skal med tilbuddet angive følgende oplysninger:
En liste over de op til 5 betydeligste sammenlignelige ydelser, som tilbudsgiver har udført i løbet af de sidste 3 år inden tilbudsfristen.
Kun referencer, der vedrører ydelser, som er udført på tidspunktet for tilbudsafgivelse, vil blive tillagt betydning ved vurdering af, om minimumskravet til teknisk og faglig kapacitet er opfyldt, jf. nedenfor. Hvis der er tale om en igangværende opgave, er det således alene den del af ydelserne, der allerede er udført på tidspunktet for tilbudsafgivelse, som vil indgå i vurderingen af referencen.
Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke ydelser, leverancen vedrørte, samt tilbudsgivers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager).
Ved angivelse af dato for leverancen bedes tilbudsgiver angive datoen for leverancens påbegyndelse og afslutning. Er dette ikke muligt, f.eks. fordi ydelserne er udført løbende i henhold til 
en rammeaftale, bedes tilbudsgiver i beskrivelsen af leverancen angive, hvordan datoen er angivet.
Der kan maksimalt angives 5 referencer, uanset om tilbudsgiver er en enkelt virksomhed, om tilbudsgiver baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). 
Tilbudsgiver kan i dette udbud basere sig på andre aktørers tekniske og/eller faglige formåen for at opfylde egnethedskravene, herunder til brug for udvælgelsen. Den/de aktør(er), der stiller sin tekniske- og/eller faglige formåen til rådighed for tilbudsgiveren, skal underskrive 
en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.
Baserer tilbudsgiver sig på andre enheders faglige erfaringer vedrørende udførelsen af konkrete dele af ydelserne, som kontrakten omfatter, skal de konkrete dele af ydelserne under kontrakten udføres af den enhed, som tilbudsgiver baserer sig på.
Tilbudsgiver vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte tilbudsgiver eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.
Minimumskrav: Tilbudsgiver skal dokumentere mindst 1 reference på levering af tilsvarende vagtydelser (fast vagt/sikkerhedsreceptionist og alarmpatrulje) til en kunde af tilsvarende størrelse og type (ca. 450 ansatte i administration).


Winner: Mercell Holding ASA